Document ID: 32007D0681

32007D0681
L 281/23
SLUŽBENI LIST EUROPSKE UNIJE
ODLUKA VIJEĆA I KOMISIJE
od 9. listopada 2007.
o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Moldove s druge strane, o pristupanju Republike Bugarske i Rumunjske SPS-u
(2007/681/EU, Euratom)
VIJEĆE EUROPSKE UNIJE I KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu članka 47. stavka 2. te članke 55., 57. stavak 2., 71., 80. stavak 2., 93., 94., 133. i 181.a, u vezi s drugom rečenicom članka 300. stavka 2. i prvim podstavkom članka 300. stavka 3.,
uzimajući u obzir Ugovor o osnivanju Europske zajednice za atomsku energiju, a posebno drugi stavak njegova članka 101.,
uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
uzimajući u obzir prijedlog Komisije,
uzimajući u obzir mišljenje Europskog parlamenta,
uzimajući u obzir odobrenje Vijeća u skladu s člankom 101. Ugovora o osnivanju Europske zajednice za atomsku energiju,
budući da:
(1)
Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Moldove, s druge strane, o pristupanju Republike Bugarske i Rumunjske SPS-u (1) potpisan je u ime Europske zajednice i država članica 17. travnja 2007. u skladu s Odlukom Vijeća 2007/546/EZ (2).
(2)
Do njegovog stupanja na snagu, Protokol se primjenjuje privremeno od 1. siječnja 2007.
(3)
Protokol treba odobriti,
DONIJELI SU OVU ODLUKU:
Članak 1.
Ovime se u ime Europske zajednice, Europske zajednice za atomsku energiju i država članica odobrava Protokol uz Sporazum o partnerstvu i suradnji (SPS) između Europskih zajednica i njihovih država članica, s jedne strane, i Republike Moldove, s druge strane, o pristupanju Republike Bugarske i Rumunjske SPS-u
Članak 2.
U ime Europske zajednice i njezinih država članica, predsjednik Vijeća daje obavijest predviđenu u članku 3. stavku 2. Protokola. Predsjednik Komisije istodobno daje takvu obavijest u ime Europske zajednice za atomsku energiju.
Sastavljeno u Luxembourgu 9. listopada 2007.

Labels: 18
15
5